YouTube કન્ટેન્ટ પૂર્ણ, 1

સુપ્રીમ કોર્ટના સંબોધન બાદ વડા પ્રધાને દેશને સંબોધન કર્યું હતું અને કહ્યું કે ચુકાદો સર્વસંમતિથી આવ્યો તેનું ગર્વ છે. 

વડા પ્રધાન મોદીએ રાષ્ટ્રને સંબોધન કરતાં શું કહ્યું? 

દાયકાઓ સુધી ચાલેલી ન્યાયપ્રક્રિયાનું હવે સમાપન થયું છે. સમગ્ર દુનિયા એ માને છે કે ભારત દુનિયાનો સૌથી મોટો લોકશાહી ધરાવતો દેશ છે. 

આજે દુનિયાએ એ પણ જાણી લીધું છે કે ભારતનું લોકતંત્ર કેટલું જીવંત છે. ચુકાદો આવ્યા બાદ તમામ વર્ગોએ અને સમગ્ર દેશે ખુલ્લા મનથી તેને સ્વીકાર્યો છે. 

ભારત જેના માટે જાણીતો છે, તે વિવિધતામાં એકતા, આજે આ મંત્ર પોતાની પૂર્ણતા સાથે ખીલેલો દેખાય છે. ગર્વ થાય છે. 

હજારો વર્ષ બાદ પણ કોઈને વિવિધતામાં એકતાના ભારતના પ્રાણતત્ત્વને સમજવું હશે તો તે આજની ઐતિહાસિક ઘટનાનો જરૂર ઉલ્લેખ કરશે. 

આ ઘટના ઇતિહાસના પાનામાંથી ઉઠાવેલી નથી. સવા સો કરોડ દેશવાસીઓ આજે નવો ઇતિહાસ રચી રહ્યા છે. 

ભારતની ન્યાયપાલિકા માટે પણ આજનો આ દિવસ મહત્ત્વનો છે. આ સુનાવણીમાં સુપ્રીમ કોર્ટે બધાને ધીરજ સાથે સાંભળ્યા. 

દેશ માટે ગર્વની વાત છે કે ચુકાદો સર્વસંમતિથી આવ્યો. 

આજે 9 નવેમ્બર છે, આ તારીખે બર્લિનની દ... બીજા 4000 અક્ષરો માટે લેખ ચાલુ રાખો:
ીવાલ તોડી પડાઈ હતી. આજે કરતારપુર કોરિડોર શરૂ થયો, જેમાં ભારત-પાકિસ્તાન બંને દેશનો સહયોગ રહ્યો. 

આજની તારીખે આવેલો ચુકાદો આપણને સાથે રહીને આગળ વધવાનો સંદેશ આપે છે. 

આ તમામ વાતોને લઈને ક્યાંય પણ કોઈના મનમાં કોઈ કટૂતા રહી હોય તો આજે તેને તિલાંજલિ આપવાનો પણ દિવસ છે. આજનો સંદેશ જોડવાનો છે, જોડાવાનો છે, મળીને જીવવાનો છે. 

સુપ્રીમ કોર્ટના આજના ચુકાદાએ દેશને એ સંદેશ પણ આપ્યો છે કે કઠિન મામલાનો હલ બંધારણના દાયરામાંથી જ આવે છે. 

આપણે આ ચુકાદાથી શીખવું જોઈએ કે સમય ભલે લાગે પણ ધૈર્ય બનાવી રાખવું જરૂરી છે. 

સુપ્રીમ કોર્ટનો આ ચુકાદો આપણા માટે નવું સવાર લઈને આવ્યો છે. આ વિવાદની ભલે ઘણી પેઢી પર અસર પડી હોય. પરંતુ હવે આપણે નક્કી કરવું જોઈએ કે આ ચુકાદા બાદ નવી પેઢી નવા ઇન્ડિયાના નિર્માણમાં લાગશે. 

આપણે આપણો વિશ્વાસ અને વિકાસ એ વાતથી નક્કી કરવાનો છે કે ક્યાંય કોઈ મારી સાથે ચાલનારો પાછળ તો નથી રહી જતો ને. 

રામમંદિરના નિર્માણનો ફેંસલો સુપ્રીમ કોર્ટે આપી દીધો છે, હવે દેશના દરેક નાગરિક પર રાષ્ટ્રનિર્માણની જવાબદારી વધી ગઈ છે. 

આપણા તમામ માટે હવે દેશની ન્યાયપ્રણાલીનું પાલન કરવું, કાયદાનું સન્માન કરવાની જવાબદારી વધી ગઈ છે. 

17:40 મોદી-મનમોહનનો મિલાપ 

વડા પ્રધાન નરેન્દ્ર મોદી અને પૂર્વ વડા પ્રધાન મનમોહન સિંઘ કરતારપુર કોરિડોરની ગુરદાસપુરમાં ડેરા બાબા નાયક પાસે આવેલી ચેર પોસ્ટના ઉદ્ઘાટન વખતે મળ્યા હતા. 

ભારત અને પાકિસ્તાન વચ્ચે આજથી કરતારપુર કોરિડોર ખુલો મુકાયો છે. 

17:15 શિયા સમુદાયે શું કહ્યું?

શિયા મોલવી મૌલાના કલ્બે જવાદે સુપ્રીમ કોર્ટના ચુકાદાને આવકાર્યો છે. 

તેમણે કહ્યું, "અમે નમ્રતાથી સુપ્રીમ કોર્ટનો ફેંસલો સ્વીકારીએ છીએ. અમે અલ્લાહના આભારી છીએ કે મુસ્લીમો અને મોટા ભાગના લોકોએ આ ફેંસલો સ્વીકાર્યો છે અને વિવાદનો અંત આવ્યો છે. મને લાગે છે કે વિવાદનો અંત આવી ગયો છે છતાં રિવ્યૂ પિટીશન દાખલ કરવાનો એમનો (મુસ્લિમ પર્સનલ લૉ બોર્ડનો) હક છે." 

16:53 પાકિસ્તાને સુપ્રીમ કોર્ટના ચુકાદા બાદ શું કહ્યું? 

કુરેશીએ કહ્યું કે, "ભારતમાં મુસ્લિમો પહેલાંથી જ દબાણમાં છે અને સુપ્રીમ કોર્ટના આ નિર્ણય બાદ આ દબાણમાં વધારો થશે."

બીજું શું કહ્યું તે જાણવા માટે અહિં ક્લિક કરો. 

16:43આ સમય બંધુત્વ, વિશ્વાસ અને પ્રેમનો : રાહુલ ગાંધી 

અયોધ્યા મામલે ચુકાદા બાદ રાહુલ ગાંધીએ કહ્યું ટ્વીટ, "સુપ્રીમ કોર્ટે અયોધ્યા મુદ્દે પોતાનો નિર્ણય સંભળાવી દીધો...